送子駿朝議歸闕
作者：文彥博
朝代：宋

paragraphs: 累年分領西臺憲，留滯周南人共歎。
蚤傳文價出坤維，爲有仙才生閬苑。
桂籍登科既已失，蘭筋飛步終難絆。
兩持漕節賦均平，歷守藩符政寬簡。
聖皇繼統始謀廟，哲輔官材專進善。
巍巍雲闕此歸覲，禁嚴侍從須邦彥。
離襟欲判重徘徊，林下相從池上杯。
別後思君何處望，肩輿頻上紫金臺。